Մարզպետի տեղակալներ Լևոն Սարգսյանը և Կարեն Ադամյանը մասնակցեցին Գեորգի Գագիկի Մնացականյանի հիշատակին կանգնեցված հուշարձանի բացմանը

Օգոստոսի 13-ին Տավուշի մարզի Այգեհովիտ համայնքի Կայան բնակավայրում տեղի ունեցավ Գեորգի Գագիկի Մնացականյանի հիշատակին կանգնեցված հուշարձանի բացման հանդիսավոր արարողությունը: Ներկա էին Տավուշի մարզպետի տեղակալներ Լևոն Սարգսյանը, Կարեն Ադամյանը, մարզպետարանի պատասխանատուներ, Գեորգի Մնացականյանի ծնողներն ու քույրերը, հարազատները, ծառայակիցներ ու ընկերներ, Այգեհովիտ համայնքի բնակիչներ:    Միջոցառումը բացեց Տավուշի մարզպետի տեղակալ Լևոն Սարգսյանը: Նա իր շնորհակալությունը հայտնեց Գեորգիի ծնողներին՝ հայրենիքին հերոս որդի պարգևելու համար, ով իր երիտասարդ կյանքը չխնայեց ընկերների կյանքը փրկելու համար: 25-ամյա Գեորգի Մնացականյանը, ում ընկերները մտերմաբար Գևոր էին անվանում, զովեց 2013 թվականի հոկտեմբերի 16-ին՝ շփան գծից մի քանի հարյուր մետր հեռավորության վրա մարտական հատուկ առաջադրանք կատարելու ժամանակ: